**JAVNO PREDUZEĆE**

**AERODROM ''NIKOLA TESLA''**

**11180 Beograd 59**

**objavljuje**

# POZIV PONUĐAČIMA

da daju ponude u postupku javne nabavke male vrednosti br. 110/09 po planu javne nabavke za 2009. godinu i to za nabavku dobara :

**REZERVNI DELOVI ZA SPECIJALNA VOZILA IZ UVOZA- VOZILA ZA VUČU VAZDUHOPLOVA „SCHOPF“ F 206 I F 356**

Pravo učešća u postupku javne nabavke ima ponuđač koji ispunjava uslove propisane odredbama člana 44. Zakona o javnim nabavkama ( obrazac 4.).

Ponuđač dokazuje ispunjenosti uslova iz člana 44. Zakona o javnim nabavkama popunjenom pisanom izjavom iz obrasca 5. konkursne dokumentacije. U slučaju da ponuđač ne ispunjava uslove za učestvovanje u postupku javne nabavke njegova ponuda odbiće se kao neispravna.

Predmet javne nabavke su **’’REZERVNI DELOVI ZA SPECIJALNA VOZILA IZ UVOZA- VOZILA ZA VUČU VAZDUHOPLOVA „ SCHOPF“ F 206 I F 356’’** koji su bliže određeni u okviru tehničkih karakteristika (specifikacije).

Naručilac će odbiti ponude koje nisu u skladu sa Zakonom o javnim nabavkama, ovim pozivom i konkursnom dokumentacijom.

Naručilac će izvršiti izbor najpovoljnije ponude primenom kriterijuma **najniže ponuđene cene** u skladu sa članom 52. Zakona o javnim nabavkama ("Službeni glasnik" Republike Srbije broj 116/08) i članom 8. Pravilnika o postupku javnih nabavki male vrednosti („Službeni glasnik" Republike Srbije broj 50/09).

Konkursna dokumentacija može se podići u prostorijama Sektora za javne nabavke u JP Aerodrom ''NIKOLA TESLA'', uz dostavu ovlašćenja za preuzimanje konkursne dokumentacije, svakog radnog dana u vremenu od 09 do 15 časova odnosno, na pismeni zahtev ponuđača, dokumentacija će se poslati poštom, telefaksom ili u elektronskom obliku.

Na istoj adresi može se izvršiti uvid u konkursnu dokumentaciju.

Ponude se pripremaju i podnose u skladu sa javnim pozivom za podnošenje ponuda i konkursnom dokumentacijom.

Ponuda mora da sadrži:

1. Pravilno popunjen, overen pečatom i potpisan obrazac ponude (Obrazac 3.);
2. Overenu pečatom i potpisanu izjavu o ispunjenosti uslova utvrđenih konkursnom dokumentacijom (Obrazac 5.);
3. Popunjen overen pečatom i potpisan model ugovora o javnoj nabavci (Obrazac 6.);
4. Popunjen, overen pečatom i potpisan Obrazac br. 7.1 utvrđen konkursnom dokumentacijom.

**Ponudu sa pripadajućom dokumentacijom podneti u zatvorenoj koverti na adresu:**

**JP AERODROM "NIKOLA TESLA" BEOGRAD**

**11180 BEOGRAD 59**

**soba ARHIVA ''ANT''-a**

**-Komisija za javnu nabavku –**

**’’REZERVNI DELOVI ZA SPECIJALNA VOZILA IZ UVOZA- VOZILA ZA VUČU VAZDUHOPLOVA „SCHOPF“ F 206 I F 356’’, BR. 110/09**

Na prednjoj strani koverte obavezno napisati tekst **’’PONUDA – NE OTVARAJ’’** a na poleđini koverte čitko upisati naziv i adresu ponuđača.

**Rok za podnošenje ponuda je 13.04.2010. godine do 12,00 časova.**

Neblagovremene ponude će se, po okončanju postupka otvaranja ponuda, vratiti neotvorene ponuđaču, sa naznakom da su podnete neblagovremeno.

Javno otvaranje ponuda, uz prisustvo ovlašćenih predstavnika ponuđača, biće sprovedeno poslednjeg dana roka za podnošenje ponuda u Sali za sastanke u Sektoru pravnih poslova i javnih nabavki (pored arhive preduzeća) u 12:30 časova.

Pravo učešća na otvaranju ponuda imaju samo ovlašćeni predstavnici ponuđača, što će dokazati predajom potpisanog i overenog punomoćja isključivo u originalu. Faksovi ili fotokopije se neće uvažiti.

Ponude sa varijantama nisu dozvoljene.

Osoba za kontakt u vezi sa ovim javnim pozivom, a do preuzimanja konkursne dokumentacije je **Alice Žuvela, tel. 011-209-4845.**

Okvirni rok za donošenje odluke o izboru najpovoljnije ponude je 30 dana od dana javnog otvaranja ponuda. Naručilac će u roku od tri dana od dana donošenja odluke o izboru najpovoljnije ponude odluku dostaviti svim ponuđačima.